آوروپا بیرلیگی و بعضی آوروپا اؤلکه‌لری، ایرانین هورموز بوغازیندا اینگیلیس نفت تانکرینی توتوخلاماسینی پیسله‌ییب و تهران حکومتینی گمی بیر آن اؤنجه سربست بوراخماغا چاغیریب.
آوروپا بیرلیگی کومیسیونو سؤزجولوغونده ائدیلن یازی‌لی آچیقلامادا، ایران اورقان‌لاری طرفین‌دن هورموز بوغازیندا اینگیلیس نفت تانکری‌نین توتوخلانیلماسین‌دان درین ناراحات‌لیق دویولدوغو بیلدیریلدی.
بو گلیشمه‌نین بؤلگه‌دکی گرگین‌لیگی آرتیراجاغی ایفاده ائدیلن آچیقلامادا،
گمی و خدمه‌نین بیر آن اؤنجه سربست بوراخیلماسی و داها چوخ گرگین‌لیگی قارشی‌سینی آلماق اوچون تمکین دعوت ائدیریک". ایفاده‌سی ایستیفاده ائدیلدی.
هولند، آلمانیا و ایسپانیا حکومت‌لری ده ایرانین هورموز بوغازیندا "استنو ایمپرو" آدلی اینگیلیس تانکرینی توتوخلاماسینی پیسله‌ییب.
اینگیلتره‌یه باغلی جبل الطاریق موختار رهبرلیگی، ژوئن 4-ده سوریه‌یه قارشی تحریملری خلل گتیردیگی سببیله ایران تانکرینی ساخلامیشدی.
ایران‌لی مسئوللار، "گریس1/ Grace 1 " آدلی تانکرین آزادلیغا بوراخیلماسینی، عکس حالدا میثیللمه ائده‌جک‌لرینی آچیقلامیشدی.
جبل الطاریق عالی محکمه‌سی، اوّلکی گون ایران تانکرینی توتوخلاما مدتینی 15 آوقوستا قدر اوزاتمیشدی.
ایران اینقیلاب موحافظ‌لری اوردوسو دا وئردیگی آچیقلامادا، اینگیلیستان بان‌دیرالی " استنو ایمپرو" آدلی نفت تانکرینی، هورموز بوغازین‌دان کئچیدی زامانی دنیزچی‌لیک قایدا‌لارینا رعایت ائتمدیگی و بو سببله ده توتوخلادیغینی آچیقلامیشدی.
